**BAZEN PREGRADA – PROJEKTNI ZADATAK**

Za potrebe investitora potrebno je izraditi projekt za izgradnju biološkog bazena s pratećim objektima i infrastrukturom na k.č.br.: 393,395,396,397,392/1 k.o. Pregrada.

**Projekt biološkog bazena mora sadržavati sljedeće bitne programe i elemente:**

* **Biološki bazen veličine cca 1500m².** Bazen mora sadržavati pješčanu plažu koja se u blagom nagibu spušta u bazen , veliko područje za neplivače dubine do 1,35m i područje za plivače dubine 2,5m.Na području za plivače treba osigurati mogućnost postave triju plivačkih staza.

Biološki bazen mora sadržavati biljno regeneracijsko područje odgovarajuće dubine i oblika.

Bazen mora biti jednostavnog i organskog oblika.

Za potrebe funkcioniranja bazena predvidjeti izvedbu suhog filtra a razgraničenje između plivajućeg i biljnog djela izvesti pomoću nasipa ili zida.

Bazen mora biti projektiran sukladno standardima i propisima za izvedbu javnih bioloških bazena.

Projekt mora sadržavati hidrauličke i ostale proračune za postizanje odgovarajuće kvalitete vode.

* **Drveni molovi i platoi.** Uz bazen je potrebno predvidjeti drvene molove i platoe koji osiguravaju pristup vodi i osiguravaju mogućnost zadržavanja kupača. Drvene konstrukcije moraju biti projektirane sukladno tehničkim normativima.
* **Pješčana plaža.** Uz bazen u zoni za neplivače potrebno je predvidjeti izvedbu velike pješčane plaže.
* **Dječje igralište.**  U blizini dječjeg dijela osigurati manje dječje igralište sa odgovarajućim zaštićenim područjem i igračkama iz prirodnih materijala.
* **Sportsko igralište.** Ako prostor uz bazen dozvoljava predvidjeti prostor za igralište za odbojku na pijesku.
* **Zelene površine.** Sastavni dio ograđenog kupališta moraju biti hortikulturno uređene zelene površine. Potrebno je osigurati travnu površinu namijenjenu takozvanoj zelenoj plaži.

Uz potok i rubove kupališta predvidjeti sadnju odgovarajućeg broja visokog i niskog raslinja te drveća za osiguravanje sjene.

* **Objekti.** Za potrebe funkcioniranje kupališta potrebno je projektirati dva manja objekta .

U prvom objektu površine cca 60m² predvidjeti ugostiteljsku ponudu sa odgovarajućom infrastrukturom te natkrivenim i nenatkrivenim uslužnim površinama.

U drugom objektu površine cca 60m² predvidjeti prostorije za prvu pomoć , sanitarije, garderobu i recepciju. Na kupalištu je potrebno predvidjeti minimalno po jednu kabinu za presvlačenje u muškoj zoni i jednu kabinu za presvlačenje u ženskoj zoni. U ženskim sanitarijama osigurati dvije kabine sa wc školjkama a u muškim sanitarijama jednu kabinu sa wc školjku i jednu kabinu sa pisoarom. Uz garderobe osigurati minimalno po jedan umivaonik.

Uz kupalište je potrebno predvidjeti prostor za pružanje prve pomoći minimalne površine 8m².

* **Ulaz i terasa.** Ulaz u kupalište osigurati preko višenamjenske drvene terase uz objekte .

Na ulazu osigurati odgovarajuću kontrolu pristupa.

* **Ograde.** Uz kupalište je sukladno propisima i sigurnosnim zahtjevima potrebno predvidjeti ogradu odgovarajuće visine.
* **Parkiralište.** Sukladno kapacitetu kupališta osigurati odgovarajući broj parkirnih mjesta , parkirna mjesta za invalide i manipulativne površine .
* **Kolni prilaz.**  Pristup kupalištu osigurati sa državne ceste D 206 po zemljištu u vlasništvu investitora.

Kolni prilaz i evakuacijske puteve projektirati sukladno zakonskoj regulativi